"ባድመ እንትትንከፍ ብሓደ ከምዝዘመትና፡ ሰላም እንትብሃል'ዉን ብሓባር ንወስን" ናይዚ ዉጽኢት ድማ ብቐጻሊ ኣብ ትግራይ ፍልጠት መሰረት ዝገበረ ናይ ቑጠባ ማሕበረሰብ ክፍጠር ኣለዎ ዝብል ልኡኽ ሒዙ ከምዝመጸ ተዛሪቡ። "ትግራይ ኣብዚ እዋን ልምዓት ትደሊ" ዝብል መምህርን ተመራማርን ከምኡ'ዉን ዳይሬክተር ኣገልግሎት ማሕበረሰብ ዩኒቨርሲቲ ኣዲስ ኣበባ፡ ዶክተር ሙሉጌታ ፍስሃ ብመጽናዕትን ምርምርን ዝተደገፈ ልምዓት ክምዝገብ ድማ ተሳትፎ እቲ ዝተምሃረ ሓይሊ ከምዘድሊ ይገልጽ። "ልምዓት፡ ዉጽኢት ምርምር ክኸዉን ሙሁር የድሊ። እዚ፡ ሕጂ ዘሎ ዉጽኢት መጽናዕቲ ትግራይ ንቐጻሊ ብዝተፈላለየ ኣንፈት ከመይ'ዩ ዝኸይድ ዝብል ክሕግዝ ይኽእል'ዩ" ይብል። እዚ'ዉን ኮይኑ ግና ኣብ ዝተፈላለየ እዋን ኣብ ዝተፈላለዩ ከባቢታት እቲ ክልል መጽናዕትን ምርምርን ምክያድ ሓድሽ ኣይኮነን። ነቲ ክልል ክሕግዙ'ዮም ተብሂሎም በብግዚኡ ዝካየዱ መጽናዕታት ተግባራዉነቶም ከመይ'ዩ?
